164 
alios omnes lacus excedit; jam xero Asphaltites^ quem mortuum mare 
nominamus, multo profundior est, sc. circiter nc par. pedibus infra 
- maris mediterranei aequor, qua in re omnino ad Tiberiadem accedit 
lacum Palaestinae vallemque Jordani amnis, tot peregrinatoribus fre- 
quentatam ; ex africanis dein desertis , quae Oases dicere solent , Siwa- 
hense circiter xcvi pedibus par. infra mare mediterraneum situm est. At 
veluti ex tot tantorumque virorum observationibus origo Asphaltitae lacus 
ad plutonicas relegatur causas, sic illa caspii maris ex iisdem videtur 
causis emergisse ; nam ab occidente maris et ab oriente altissimi montes 
trachytici et melaphyrici proximi testantur, subitaneam ibidem evenisse 
eruptionem sublationemque plutonicarum massarum , indeque proxime 
extensam terram ibi subsedisse, ac mox abyssum hunc profundissimum 
multa aqua repletum, maguimi effecisse lacum, qui sub ipsa sua origine, 
vulcanica tanqiiam demissio, profundiorem quam illa aperti maris osten- 
disse videtur superficiem. 
Ipsius autem maris caspii altitudo hucusque ignota ; in profundis- 
simis quidem locis plumbum exploratorium ad centum modulos nauticos 
demissum, nedum monstravit fundum, ut inter Bacuam urbem et insulam 
Tschelekan ; in aliis forsitan locis adhuc major offenderetur altitudo , 
sed hoc etiam respectu ab Asphaltite, ad cccc modulos profundo, supe- 
raretur. 
Missis omnibus gurgitibus meatibusque submarinis , quibus hoc mare 
dicebatur aquas suas in aliud deducere, haud pauca exstant testimonia 
altioris superficiei ejus antiquitus obviae; antiquissimo enim aevo occi- 
dentale boream versus ac septentrionale littora longe lateque inundata 
fuisse, jam P. S. Pallas probavit, ad statuendam hujus maris cum Maeo- 
tide communionem, intercedente utroque fluvio Manytsch et Cuma, la- 
cuum paludumque complurium vestigia in illo deserto linquente ; posthac 
